Document ID: 31996R2315

NEUVOSTON ASETUS (EY) N:o 2315/96,
annettu 25 päivänä marraskuuta 1996,
asetuksen (ETY) N:o 3030/93 1 artiklan 7 kohdan mukaisesti 1 päivänä tammikuuta 1998 vuoden 1994 GATT-sopimukseen sisällytettävien tekstiili- ja vaatetustuotteiden luettelon vahvistamisesta sekä asetuksen (ETY) N:o 3030/93 liitteen X ja asetuksen (EY) N:o 3285/94 liitteen II muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 113 artiklan,
ottaa huomioon tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 1993 annetun neuvoston asetuksen (ETY) N:o 3030/93 (1), 1 artiklan 7 kohdan,
ottaa huomioon komission ehdotuksen,
sekä katsoo, että
Euroopan yhteisö on tehnyt Maailman kauppajärjestön, jäljempänä `WTO`, perustamisesta tehdyn sopimuksen (2), jonka liitteenä on sopimus tekstiili- ja vaatetustuotteista, jäljempänä `tekstiili- ja vaatetustuotesopimus`,
tekstiili- ja vaatetustuotesopimuksen 2 artiklan 8 kohdan a alakohdassa ja 11 kohdassa määrätään, että yhteisön on 1 päivänä tammikuuta 1998 sisällytettävä GATTin tavanomaisten sääntöjen ja määräysten soveltamisalaan tuotteet, joiden osuus on vähintään 17 prosenttia kaikkien tekstiili- ja vaatetustuotesopimuksen soveltamisalaan kuuluvien tekstiili- ja vaatetustuotteiden vuoden 1990 kokonaistuonnin määrästä yhteisöön ja että luettelo näin sisällytettävistä tuotteista on toimitettava WTO:n tekstiilitarkkailuelimelle (TMB) ennen 1 päivää tammikuuta 1997,
valitessaan sisällytettäviä tuotteita neuvosto on ottanut huomioon monia tekijöitä, joihin kuuluvat kyseisen tuotteen arkuus yhteisön teollisuuden ja sen alueellisten osien osalta erityisesti talouden kilpailukyvyn ja työllisyystilanteen suhteen, tuotteeseen mahdollisesti sovellettavien määrällisten rajoitusten tehokkuus, yhteisön teollisuuden kyky sopeutua sellaisia tuotteita koskevaan lisääntyvään kilpailuun, joihin sovelletaan tällä hetkellä määrällisiä rajoituksia yhden tai useamman toimittajamaan osalta, halu kannustaa hyväksyttäväksi katsottavalla nopeudella koko kymmenen vuoden siirtymäkauden ajan teollisuuden sopeutumista, vaikutus kuluttajiin, vaikutus kolmansiin maihin ja tilaisuus yksinkertaistaa yhteisön tekstiili- ja vaatetustuotteiden tuontimenettelyä,
Euroopan yhteisöjen virallisessa lehdessä julkaistun komission ilmoituksen (3) perusteella saadut asianomaisten osapuolten asiaa koskevat näkemykset on otettu huomioon tältä osin,
asetuksen (ETY) N:o 3030/93 liitteessä X oleva luettelo tuotteista on muutettava niiden tuotteiden poistamiseksi, jotka sisällytetään 1 päivänä tammikuuta 1998, ja
tuontiin sovellettavasta yhteisestä järjestelmästä ja asetuksen (EY) N:o 518/94 kumoamisesta 22 päivänä joulukuuta 1994 annetun neuvoston asetuksen (EY) N:o 3285/94 (4), liitteessä II oleva luettelo GATTin tavanomaisten sääntöjen ja määräysten soveltamisalaan kuuluvista tekstiili- ja vaatetustuotteista on muutettava niiden tuotteiden lisäämiseksi, jotka sisällytetään GATTin tavanomaisten sääntöjen soveltamisalan piiriin 1 päivänä tammikuuta 1998,
ON ANTANUT TÄMÄN ASETUKSEN:
1 artikla
1. Vuoden 1994 GATT-sopimuksen tavanomaisten sääntöjen soveltamisalan piiriin 1 päivänä tammikuuta 1998 sisällytettävät tuotteet luetellaan tämän asetuksen liitteessä I.
2. Korvataan 1 päivästä tammikuuta 1998 asetuksen (ETY) N:o 3030/93 liite X tämän asetuksen liitteellä II.
3. Korvataan 1 päivästä tammikuuta 1998 asetuksen (EY) N:o 3285/94 liite II tämän asetuksen liitteellä III.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä marraskuuta 1996.

Labels: 18
3
1